“Extraordinary Attorney Woo” Pecah Rekod Peribadi, Cipta Sejarah Rating Tertinggi Untuk Saluran ENA
Drama popular Extraordinary Attorney Woo mengakhiri rancangannya dengan mencipta sejarah, bukan sahaja merekodkan rating tertinggi drama itu, malah menjadi drama yang mencatatkan penarafan paling tinggi berbanding mana-mana program dalam sejarah saluran ENA.  Menurut Nielsen Korea, episod akhir drama hit itu mencatatkan purata rating sebanyak 17.5 peratus, sekaligus merekodkan pencapaian tertinggi sepanjang masa untuk rancangan itu. Awal minggu ini, CEO syarikat penerbitan ASTORY, Lee Sang Baek mengumumkan bahawa dia berharap dapat menerbitkan musim kedua Extraordinary Attorney Woo, manakala ENA mengeluarkan kenyataan bahawa mereka sedang membincang pekara tersebut.  Sementara itu, drama tvN Adamas menyaksikan peningkatan dengan episod terbaru merekodkan rating 3.2 peratus, manakala drama KBS 2TV If You Wish Upon Me, merekodkan penurunan pada episod keempat dengan rating 1.9 peratus.  Bag yang belum menonton atau ingin mengulang tonton Extraordinary Attorney Woo, anda boleh strim drama perundangan itu di Netflix. Ketahui juga kenapa Extraordinary Attorney Woo adalah sebuah drama sensasi disini.